Wayne Pivac, afrigter van die Scarlets, glo die Cheetahs staan ’n goeie kans om die uitspeelrondes van die Pro14-reeks te haal.Foto: Gallo Images
Hy glo nie altyd wat hy in die Europese media oor die Cheetahs en die Southern Kings lees nie, hoewel dit duidelik is dat die span uit Port Elizabeth sukkel in hulle eerste seisoen in die Pro14-reeks.
Die Cheetahs het gewys dat hulle by die huis ’n kat is wat nie sonder handskoene gepak behoort te word nie.
“Die Cheetahs het gewys by die huis is hulle ’n baie goeie span, terwyl hulle wenpersentasie weg van die huis nie so goed is nie,” sê Pivac.
“Bestendigheid deur die seisoen is waar hulle sal wil verbeter, maar hulle het beslis ’n geleentheid om die uitspeelrondes te haal,” sê Pivac.
“Om te sê dat hulle is ’n verswakte span is verkeerd. Ek glo nie alles wat met tye in die media gesê word nie. Ek weet wat ék weet, ek het agting vir die Cheetahs en hulle is ’n baie goeie span.”